María Osorio Pimentel

María Osorio Pimentel (Madril, 1490 – Napoli, 1539ko urria) Gaztelako noblea izan zen, Villafranca do Bierzoko II. markesa eta Ramiro Peñako II. kondesa jaiotzaz, eta ezkontzaz Pedro Toledokoa edo Pedro Álvarez de Toledo Zúñiga Napoliko erregeorde ezkontidea.

 Bizitza 
María Osorio Pimentel 1490ean jaio zen, Luis Pimentel eta Pacheco eta Juana Osorio Bazánen alaba, Villafranca del Bierzoko I. markesa. Handik urtebetera baino ez—1491ko abuztuaren 5ean—, markesa andrea hil egin zen Mayorgan, artean hogei urte bete barik zituenean, eta testamentuan bere ondarearen oinordeko unibertsal utzi zuen María neskatoa, zeina Luisen tutoretzapean geratu zen adin-nagusitasunera heldu arte. Luisek neskatoaren laguntzaile izendatu zituen Juan de Briceño Pimentel, izatez Arevalokoa, Villaquejidako jauna eta haren emazte Beatriz de la Torre.

Maria txikia laster, zazpi urterekin, umezurtz geratu zen, aita, 1497ko azaroaren 27an, Alcalá de Henaresen zegoenean, terraza batetik erorita hil baitzen. Luis Pimentel Pacheco aitak  alabaren tutore, bera ezean, bere aita, Benaventeko kondea, eta, barau ezean, bere anaia Alonso, azken titulu horren oinordekoa, utzia zuen. Adin txikiko neskato baten finkatu bako herentzia zaildu egin zen 1499 urtean aitona Rodrigo Alonso hil zenean.

Umezurtz eta neskato bat baino ez zela, babes sendo bat behar zuen bere jaurerriaren gaineko eskubideak baliarazteko, oinordekotza krisi korapilatsu batean sartu baitzen. 1501 urtean Fadrique Álvarez de Toledok bere bigarren seme Pedro Álvarez de Toledoren eta Mariaren arteko konpromezua formalizatzea lortu zuen. Ezkontza-hitzarmenak Albako dukearen eta Maria Pacheco, emaztegaiaren aitaren aldeko amonaren artean zigilatu zituzten 1503ko urtarrilaren 30ean, eta ezkontza Alba de Tormesen egin zen urte bereko abuztuaren 8an.

Bikoteak zazpi seme-alaba izan zituen:

 Fadrike de Toledo (Fadrique Álvarez de Toledo Osorio) (1510-1569), Villafranca del Bierzoko III. markesa eta Peña Ramiroko III. kondea, Ines Pimentel Osoriorekin ezkondua, ondorengorik gabe
 García de Toledo (García Álvarez de Toledo Osorio) (1514-1577), Villafranca del Bierzoko IV. markesa, Peña Ramiroko IV. kondea, Fernandinako I. dukea eta Montalbango I. printzea
 Leonor de Toledo (Leonor Álvarez de Toledo) (1522-1562), Cosimo I.a Medicikoarekin, Florentziako II. dukearekin eta I. Toskanako duke handiarekin ezkondua.
 Ana de Toledo (Ana Álvarez de Toledo Osorio) (1510. k. - 1550. urtea baino lehen), Alvaro Lope de Moscoso Osoriorekin, Altamirako IV. kondearekin, ezkondu zen lehen aldiz, eta ondoren Alvaro de Mendozarekin.
 Joana de Toledo (Joana Álvarez de Toledo Osorio), Hernando Jimenez Ureakoaren emaztea eta Manrique Larakoa, Arandako II. kondearen semea
 Isabel de Toledo (Isabel Álvarez de Toledo Osorio), Gian Battista Spinellirekin ezkondua, Castrovillariko III. dukea
 Luis de Toledo (Luis Álvarez de Toledo Osorio) (??-1597), Santiago Ordenako zalduna eta Ricote haraneko komendadore militarra

Petri, Karlos V.a erregearen leiala, Napoliko erregeorde izendatu zuen enperadoreak, eta 1532an erregeorderriaren jabetza hartu zuen. Bere emazte Maria, ordea, bi urte beranduago sartu zen hirian, 1534an, seme-alabekin batera. Berak eta bere senarrak 1535ean enperadorea hartu zuten Napolin, bere egonaldi ofizialean.

 Heriotza 
María bere alaba Leonor eta Cosimo I.a Medicikoa, Florentziako II. dukea eta etorkizunean Toskanako I.a Handia, ezkondu eta hilabete batzuetara hil zen. Napolin lurperatu zuten, Santiago de los Españoles Pontifizearen Errege Basilikan, non don Pedrok hilobi monumental bat eraikitzeari ekin baitzion. Giovanni da Nolak egina.

Senarra, ordea, Florentzian hil zen eta Santa Maria del Fiore Katedralean lurperatu zuten. Hil baino urtebete lehenago, Pedro Vincenza Spinellirekin ezkondu zen, Castrovilleko dukearen alaba eta Aragoiko Karakzioloren alarguna, Pisciottako jauna.

 Erreferentziak 

 Kanpo estekak 

Kategoria:Madrildarrak
Kategoria:Napolin hildakoak
Kategoria:Markesak
Kategoria:Kondesak
Kategoria:Noblezia